BOSNA I HERCEGOVINA
FEDERACIJA BOSNE I HERCEGOVINE
TUZLANSKI KANTON 
OPĆINSKI SUD U LUKAVCU 
Broj: 126 0 I 219918 23 I 
Lukavac, 16.11.2023. godine 

Općinski sud u Lukavcu, sudija Mirza Bašić, u izvršnom postupku tražioca izvršenja Zaštitni fond Federacije Bosne i Hercegovine, Kolodvorska broj 12 Sarajevo, zastupanog po punomoćniku Beganović Ismetu, advokatu iz Tuzle, protiv izvršenika M. E iz Lukavca, …….bb, radi naplate novčanog potraživanja, dana 16.11.2023. godine donio je 

Z A K LJ U Č A K   O   P R O D A J I

1. Određuje se prvo ročište za prodaju popisanih pokretnih stvari izvršenika za dan 18.12.2023. godine u 13,00 sati u prostorijama Općinskog suda u Lukavcu u sobi broj 2, a prodaja će se izvršiti putem usmenog javnog nadmetanja.

2.   Predmet javne prodaje su popisane pokretne stvari izvršenika popisane od službenog lica ovog suda i to:

· TV plazma sive boje, marke BOSCH 50 inča – procijenjena vrijednost 280,00 KM,
· Mašina za veš bijele boje 7kg, marke BOSCH – procijenjena vrijednost 250,00 KM,
· Mašina za veš bijele boje 5kg, marke BEKO – procijenjena vrijednost 250,00 KM,
· Mikrovalna pećnica bijele boje, SUPERIOR – procijenjena vrijednost 70,00 KM,
· Bračni krevet smeđe boje 160 x 200 – procijenjena vrijednost 500,00 KM,

3.   Kako se radi o prvom ročištu za javno nadmetanje, pokretne stvari koje su predmet prodaje, ne mogu se prodati ispod polovine utvrđene vrijednosti u pogledu iznosa njihovih cijena. (član 131. stav 1. a u vezi sa članom 89. stav 2. Zakona o izvršnom postupku Federacije Bosne i Hercegovine, Službene novine FBiH broj 32/03, 52/03, 33/06, 39/06, 39/09, 35/12, 46/16).

1. Ponuđač sa najvećom ponudom dužan je platiti cijenu odmah nakon objavljivanja rezultata ročišta za prodaju. Ako to ne učini, drugi ponuđač će biti proglašen kupcem i biće dužan platiti cijenu koju je ponudio i tako redom;

1. U slučaju da ni jedan ponuđač ne plati cijenu, sud će na zahtjev jedne od stranaka, oglasiti da ročište za prodaju nije uspjelo, a stranka može tražiti u roku od 8 dana zakazivanje novog ročišta. 

1. Sud će postupak obustaviti ako stranka ne predloži održavanje novog ročišta za prodaju u roku iz tačke 5. ovog zaključka, ili ako se stvari ne uspiju prodati na drugom ročištu.

1. Ovaj zaključak o prodaji objavit će se na oglasnoj tabli suda, a tražilac izvršenja ga može objaviti i u javnim glasilima, o svome trošku.
								                           SUDIJA
									            Mirza Bašić

Pouka o pravnom lijeku:
Protiv ovog zaključka nije dopušten pravni lijek.
